Terje Hauge har siden debuten sin som Tippeliga-dommer i 1990 dømt 301 kamper i den øverste divisjonen. I 1993 ble han autorisert som FIFA-dommer og han tilhører for øyeblikket UEFAs elitedommere sammen med en annen nordmann, Tom Henning Øvrebø. Dette er de høyest rangerte dommerne i Europa. Dette har bidratt til at Hauge har fått dømme storkamper ute i Europa. På merittlisten har han blant annet Euro 2000, Euro 2004, VM 2002 og mange kamper i UEFA Champions League.